-vorm in engels
Daarom is אבּדמ se medewerkers beskikbaar om hierdie samesprekings te fasiliteer met die oog op die verkryging van volkome gemoedrus vir alle partye betrokke.
אבּדמ se medewerkers, is geregistreer om ook die staatkundige voorbereiding van 'n huwelik te hanteer, en die nodige reeds voor die huweliksdatum in plek te kry, sodat daar die minimum administratiewe vertraging op die bruidspaar se groot dag is. Hierdie diens behels die verifikasie van die voormemende bruidspaar se en die getuies se dokumentasie, die bruidspaar se huidige huwelikstatus, die monitering van die getuies se bevoegdheid om as getuie te mag optree, die nagaan van enige dokumentasie ten opsigte van vorige huwelike sowel as die voorhuwelikse kontrakte ten opsigte van die voorgenome huwelik.
Op die dag van jou huweliksbevestiging is dit nie net die bruidspaar wat in afwagting is nie. Ook Vader is opgewonde omdat twee van Sy skepsels, hulself bind in 'n instelling wat getuig van Jesus Chrsistus se verhouding met Sy aardse bruid. Daarom moet hierdie dag ook in elkeen van hulle se gemoed, hiedie oortuiging dra.
Dit is derhalwe die voorreg van אבּדמ se medewerkers, om op hierdie dag, na al die voorbereidings en verikasies wat reeds afgehandel is, hierdie samevoeging van een man met een vrou, voor Vader self te bevestig en 'n bedoelde seën oor die bruidspaar te spreek.
אבּדמ se medewerkers kies nie net lukraak 'n teks en rammel iets daaroor op 'n huweliksbevestiging af nie. Hulle vra die Heilige Gees om leiding, en handel dan ooreenkomstig die leiding wat hy ontvang. Sodoende kan die egpaar weet, dat hierdie huwelik deeglik gebind is, voor Vader self.
Waarom is nasorg nodig vir 'n huwelik? Die paar het tog alles wat pla vooraf uitgesorteer voordat hulle die knoop deurgehaak het. Wat kan nou tog nog meer nodig wees? Ons is almal egter feilbare mense. Die realiteit van hierdie huwelik wat op beide geestelike en wetlike vlak nou in plek is, begin insink. Die besef dat die paar nou ook gedokumenteer is as 'n span wat die lewens-uitdagings saam moet aanpak, begin deurskemer. Onsekerhede en selfs konflik oor van hierdie dinge, manifesteer soms. Dit mag nie toegelaat word om die huwelik se fondament te laat wankel nie, en daarom is אבּדמ se medewerkers altyd beskikbaar om ook die hantering van hierdie klein jakkalsies te fasiliteer, voordat hulle groot jakkalse word wat poog om die huwelik te ondermyn.